ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΕΖΕΣ αριθ. 69/94/COL της 27ης Ιουνίου 1994 για την έγκριση προγράμματος ελέγχου και τον καθορισμό συμπληρωματικών εγγυήσεων, για ορισμένα είδη ψαριών, που προορίζονται για τη Σουηδία όσον αφορά την εαρινή ιαιμία των κυπρίνων

Η ΕΠΟΠΤΕΥΟΥΣΑ ΑΡΧΗ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 παράγραφος 4 στοιχείο δ),

την πράξη που αναφέρεται στο σημείο 5 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο, περί των όρων υγειονομικού κτηνιατρικού ελέγχου που διέπουν τη διάθεση στην αγορά ειδών και προϊόντων υδατοκαλλιέργειας (οδηγία 91/67/ΕΟΚ του Συμβουλίου, η οποία εφεξής καλείται «πράξη για την υδατοκαλλιέργεια»), και ιδίως το άρθρο 12,

τη συμφωνία μεταξύ των κρατών ΕΖΕΣ για τη θέσπιση Εποπτεύουσας Αρχής και Δικαστηρίου, όπως έχει προσαρμοστεί από το πρωτόκολλο προσαρμογής της συμφωνίας μεταξύ των κρατών ΕΖΕΣ για τη θέσπιση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχεία γ) και ε),

Εκτιμώντας:

ότι η Σουηδία, όπως έχει δηλώσει σε επιστολή της με ημερομηνία 15 Δεκεμβρίου 1993 και 29 Μαΐου 1994, υπέβαλε πρόγραμμα ελέγχου της εαρινής ιαιμίας των κυπρίνων στις παράκτιες και ηπειρωτικές της ζώνες 7

ότι το πρόγραμμα πληροί τους όρους που αναφέρονται στο άρθρο 12 παράγραφος 1 της πράξης για την υδατοκαλλιέργεια 7

ότι είναι σκόπιμο να ορισθούν ορισμένες συμπληρωματικές εγγυήσεις για να διαφυλαχθεί η πρόοδος που ήδη σημειώθηκε, και για να εξασφαλιστεί ότι το πρόγραμμα έχει περατωθεί επιτυχώς στη Σουηδία 7

ότι τα προβλεπόμενα μέτρα είναι σύμφωνα με τη γνώμη της Κτηνιατρικής Επιτροπής της ΕΖΕΣ που επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Εγκρίνεται το πρόγραμμα για την εαρινή ιαιμία των κυπρίνων (ΕΙΚ) στη Σουηδία.

2. Η εισαγωγή στη Σουηδία ζωντανών ψαριών που ανήκουν σ' ένα από τα είδη τα οποία είναι επιρρεπή στην εαρινή ιαιμία των κυπρίνων και αναφέρονται στο παράρτημα Α της πράξης για την υδατοκαλλιέργεια και των αυγών τους που δεν προορίζονται για ανθρώπινη κατανάλωση, πρέπει να υπόκεινται στους ακόλουθους όρους:

2.1. είτε

2.1.1. η γνωστοποίηση της εαρινής ιαιμίας των κυπρίνων πρέπει να είναι υποχρεωτική στην περιοχή καταγωγής

2.1.2. οι αναφορές πιθανής μόλυνσης των κυπρινοειδών πρέπει να εξετάζονται αμέσως από τις επίσημες υπηρεσίες της περιοχής καταγωγής

2.1.3. οι μολυσμένες εγκαταστάσεις της περιοχής καταγωγής πρέπει να χαρακτηρίζονται ως μολυσμένες

2.1.4. δεν πρέπει να προέρχονται από εγκαταστάσεις που έχουν χαρακτηρισθεί ως μολυσμένες από τις επίσημες υπηρεσίες της περιοχής καταγωγής 7

2.2. ή

2.2.1. η εγκατάσταση καταγωγής πρέπει το χρονικό διάστημα του έτους, κατά το οποίο αναμένεται η εκδήλωση της ασθένειας να έχει υποβληθεί τουλάχιστον επί δύο έτη σε ετήσιο έλεγχο από τις επίσημες υπηρεσίες στον τόπο καταγωγής και να έχουν διενεργηθεί οι εργαστηριακές δοκιμές για την απομόνωση του ιού 7

2.2.2. στην περίπτωση ήδη μολυσμένων εγκαταστάσεων,

είτε

πρέπει να υποβάλλονται επί τουλάχιστον 3 κατά σειρά έτη στις δοκιμασίες που αναφέρονται στο σημείο 2.2.1, και μετά τη λήξη της περιόδου αυτής, τα επιρρεπή είδη για τα οποία έχει πιστοποιηθεί ότι είναι απαλλαγμένα από την ασθένεια, διατίθενται στο εμπόριο και ελέγχονται για να αποδειχθεί ότι δεν υπάρχει ο ιός,

ή

να καταστραφεί ο πληθυσμός των ειδών και να απολυμανθούν οι εγκαταστάσεις 7 στην περίπτωση αυτή, πρέπει να γίνει ανασύσταση του αποθέματος με είδη για τα οποία έχει πιστοποιηθεί η απαλλαγή τους από την ασθένεια

2.2.3. στις εγκαταστάσεις που αναφέρονται στα σημεία 2.2.1 και 2.2.2, όλα τα εισαγόμενα είδη πρέπει να προέρχονται από μία εγκατάσταση για την οποία έχει πιστοποιηθεί ότι είναι απαλλαγμένη από την ασθένεια

2.3. οι παραδόσεις πρέπει να συνοδεύονται από πιστοποιητικό, συμπληρωμένο από την επίσημη υπηρεσία, που πιστοποιεί ότι η εγκατάσταση καταγωγής είναι σύμφωνη με τους όρους οι οποίοι καθορίζονται στην απόφαση.

3. Η Σουηδία θα πρέπει να υποβάλλει ετήσια έκθεση για την παρακολούθηση του προγράμματος, ιδίως όσον αφορά τους επιτόπιους ελέγχους, τις διαδικασίες δειγματοληψίας και το αποτελέσματα της ιολογικής δοκιμασίας με περιγραφή των διαδικασιών. Η έκθεση αυτή πρέπει να υποβάλλεται το αργότερο την 1η Απριλίου του επόμενου έτους.

4. Οι όροι που καθορίζονται στο σημείο 2 δεν ισχύουν για την εισαγωγή στη Σουηδία ψαριών ή αυγών από μία χώρα ΕΖΕΣ ή από ένα τμήμα της, όπου, σύμφωνα με το άρθρο 13 της πράξης για την υδατοκαλλιέργεια παραχωρήθηκαν συμπληρωματικές εγγυήσεις, αντίστοιχες με αυτές που προβλέπονται στην παρούσα απόφαση.

5. Η Σουηδία θα θέσει σε ισχύ όλες τις αναγκαίες νομοθετικές, κανονιστικές και διοικητικές διατάξεις για να συμμορφωθεί με τους όρους που καθορίζονται στην απόφαση της 1ης Ιουλίου 1994.

6. Η παρούσα απόφαση αρχίζει να ισχύει την 1η Ιουλίου 1994.

7. Η παρούσα απόφαση απευθύνεται στα κράτη ΕΖΕΣ.

8. Το αγγλικό κείμενο της παρούσας απόφασης είναι το μόνο αυθεντικό.

Βρυξέλλες, 27 Ιουνίου 1994.

Για την Εποπτεύουσα αρχή της ΕΖΕΣ

Pekka SΔILΔ

Μέλος της Εποπτεύουσας Αρχής